Document ID: 31995D0302

KOMISSION PÄÄTÖS,
tehty 13 päivänä heinäkuuta 1995,
eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista tehdyn päätöksen 94/984/EY muuttamisesta (ETA:n kannalta merkityksellinen teksti) (95/302/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY (1), sellaisena kuin se on viimeksi muutettuna direktiivillä 93/121/EY (2), ja erityisesti sen 11 ja 12 artiklan,
sekä katsoo, että
komission päätöksellä 94/984/EY (3) vahvistetaan tuoreen siipikarjanlihan tuonnissa tietyistä kolmansista maista edellytettävät eläinten terveyttä koskevat vaatimukset ja eläinlääkärintodistukset,
nyt on Brasiliasta saatujen tietojen ja komission yksiköiden kyseisessä maassa suorittamien tarkastusten tulosten perusteella mahdollista tarkistaa alueisiin jakaminen Brasilian osalta; tälle muutokselle olisi vahvistettava tietty määräaika, jotta Brasilian viranomaiset voisivat ottaa huomioon mainitun tarkastuksen tulokset,
äskettäin saatujen tietojen perusteella on ilmeistä, ettei Israel voi noudattaa todistusmallin B vaatimuksia; Israel voi kuitenkin noudattaa mallin A vaatimuksia hanhenmaksan osalta,
komission päätöksissä 94/963/EY (4) ja 95/98/EY (5) vahvistetaan Newcastlen taudin tilanne Suomen ja vastaavasti Ruotsin osalta; tämän vuoksi 3 artiklan 1 kohdan 1 alakohdan mukaan lisätakeita saavia jäsenvaltioita tai niiden osia koskeviin alaviitteisiin on sisällytettävä myös nämä jäsenvaltiot,
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 94/984/EY seuraavasti:
1. Liitteessä I
a) korvataan rivi
TAULUKON PAIKKA
seuraavasti:
TAULUKON PAIKKA
b) korvataan rivi
TAULUKON PAIKKA
seuraavasti:
TAULUKON PAIKKA
c) lisätään seuraavat alaviitteet:
"(1) Sovelletaan 1 päivästä syyskuuta 1995
(2) ainoastaan hanhenmaksa".
2. Korvataan liitteen II osassa 2 olevat mallit A ja B vastaavasti tämän päätöksen liitteen malleilla A ja B.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä heinäkuuta 1995.

Labels: 0
3
17
5